So, jetzt hani öpis müese ändere - so häts eifach nöd chöne wiitergah!!! Mini Schwöschter, man, die schwätzt de ganz Tag!!! Aber ich han au vill zsägä, drum hani mal afange rede, so, dass mer mich evt  verstaht. S Mami häts scho rächt im Griff...    DIDA --- ganz klar, es Darvida (chan au zeige, wo die sind..)  EISI --- das händs nonig 100% verstande, mini Lüüt, ich meine demit soviel wie: ässä, das wotti, gib mer das, mach schnell, ICH WILL JETZT  ABÄ --- heisst au ufä, usä, weg,... isch chli es Allerweltswort  TOD --- Brot  GUUUD --- Joghurt  GERN --- hani nöd gern!!!  ä ä ä ä ä ä ä --- mich gurkts a, z rede, aber ich will DAS!!!  LILO --- Velo (mal nüt, wo mit ässä ztue hät...)  FILI --- mis noie 1m-Ikea-Viech, wo d Annina Philip tauft hät  OPF --- de, woni jede Tag 100mal aaschlaa, de Chopf....    und überhaupt chani sit 3 wuche fascht alles sägä. S Mami meint, es seg no chli undüütlich, aber mer erkännis. Gib mer mal meh, mal weniger müeh, aber s macht Spass, all sägäd mir Geigei (Papagei, Anm. d. Red.).  Usserdem bin ich sit geschter definitiv gross - han "mis" grosse Bett übercho! Ändli  muesi nüme Nacht für Nacht d Scheiche am Gitterbettli aaschlah! Han drum au gad nüme in Schlafsack welle. Aber s Mami isch härt blibe (nachdemi 3x ufgstande bin - hä ja, das chani jetzt, im Gitterbett isch das nöd gange!!!)  So, jetzt gahts nüme lang und ich bin erwachse! Aber vorher chunt jetzt no s Gotti hei vo de Weltreis! Jupieiiii!!!  Bis denn und bliibed gsund    de Yannis